
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS TARYBOS 2010 M. LIEPOS 27 D. SPRENDIMO „DĖL KOMUNALINIŲ ATLIEKŲ TVARKYMO TARIFŲ TVIRTINIMO“ PAKEITIMO 

2014 m. lapkričio 27 d. Nr. T-

Šakiai


Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos euro įvedimo Lietuvos Respublikoje įstatymu ir Lietuvos Respublikos Vyriausybės 2013 m. birželio 26 d. nutarimu Nr. 604 patvirtintu Nacionalinio euro įvedimo planu, rajono savivaldybės taryba nusprendžia:

1. Pakeisti rajono savivaldybės tarybos 2010 m. liepos 29 d. sprendimo Nr. T- 243 „Dėl komunalinių atliekų tvarkymo tarifų tvirtinimo“ 1 punktą jį išdėstyti taip:

„1. Patvirtinti atliekų tvarkymo tarifus:


1.1. vieno gyventojo atliekų išvežimo – 1,74 Eur be pridėtinės vertės mokesčio 1 žmogui per mėnesį;


1.2. komunalinių atliekų tvarkymo tarifą kitiems juridiniams atliekų turėtojams be pridėtinės vertės mokesčio –18,63 Eur/m3;


1.3. mišrių komunalinių atliekų priėmimo šalinimui sąvartyne be pridėtinės vertės mokesčio –18,50 Eur /t;


1.4. statybos ir griovimo atliekų priėmimo sąvartyno teritorijoje esančioje Inertinių atliekų aikštelėje tarifą be pridėtinės vertės mokesčio – 3,41 Eur /t.“


2. Nustatyti, kad kaina eurais įsigalioja nuo euro įvedimo Lietuvos Respublikoje dienos. 

3. Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

2014 m. lapkričio 19 d. Nr. VL-1580

Šakiai


1. Parengto projekto tikslai ir laukiami rezultatai: įgyvendinti rajono savivaldybės administracijos pasirengimo euro įvedimui priemonių planą, patvirtintą rajono savivaldybės administracijos direktoriaus 2014 m. rugpjūčio 29 d. įsakymu Nr. AT-817 „Dėl pasirengimo euro įvedimui priemonių plano patvirtinimo“ bei Lietuvos Respublikos euro įvedimo Lietuvos Respublikoje įstatymo nuostatas. 

2. Projekto rengimo metu gauti specialistų vertinimai ir išvados: ---

3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---

4. Kiti, projektų rengėjų nuomone, reikalingi paaiškinimai: nustatyti komunalinių atliekų tvarkymo tarifai litais perskaičiuoti į eurus vadovaujantis LR finansų ministerijos 2014 m. rugpjūčio 1 d. raštu Nr. (25.50-04)-6K-1406132 ,,Dėl tarifų už komunalines paslaugas ir rinkliavų dydžių perskaičiavimo iš litų į eurus“ bei Europos Sąjungos ministrų tarybos priimtu sprendimu dėl euro įvedimo Lietuvoje:


– Europos Sąjungos Tarybos sprendimas dėl euro įvedimo Lietuvoje nuo 2015 m. sausio 1 d.;


 – Europos Sąjungos Tarybos Reglamento Nr. 2866/98 dėl euro ir eurą įsivedančių valstybių narių valiutų perskaičiavimo kursų  (OL L 359, 31/12/1998, p. 1) pakeitimą, kuriuo nustatytas neatšaukiamas lito ir euro perskaičiavimo kursas – 3,45280 lito už 1 eurą. 

Su Lietuvos Respublikos euro įvedimo Lietuvos Respublikoje įstatymu nesusijusios nuostatos sprendimo projektu nekeičiamos.

